SHBA, përgatitjet për uraganin Florence
Amerikanët po përgatiten për uraganin e fuqishëm Florence që pritet të godasë Karolinën e Veriut, Karolinën e Jugut dhe Virxhinian.
Administratori i Agjencisë qeveritatare për emergjencat (FEMA), Brock Long dhe Sekretarja e Departamentit të Sigurisë Kombëtare, Kirstjen Nielsen e informuan Presidentin Trump të martën mbi përgatitjet që po bën qeveria për të mbrojtur njerëzit, kur uragani Florence të arrijë në bregun lindor. tha Presidenti Trump. Metereologët thonë se kjo mund të jetë stuhia më e madhe në dekada dhe parashikojnë miliarda dollarë dëme nga erërat, shiu, përmbytjet, dhe rrëshqitja e dheut që do të rezultojnë në shkatërrimin e ndërtesave dhe infrastrukturës. tha Presidenti Trump. Florence pritet të jetë stuhi e kategorisë 3 ose 4 kur të arrijë në tokën amerikane. thotë Brock Long, administrator i Agjencisë së Emergjencave (FEMA). Më shumë se një milion njerëz janë urdhëruar të evakuohen nga zonat që pritet të goditen nga stuhia. Kjo është hera e parë që banorët e Norfolk-ut në Virxhinia marrin këtë lloj urdhri, thotë Harry Zhang, profesor në Universitetin Old Dominion. Banorët e zonave bregdetare zakonisht këshillohen të evakuohen në brendësi të vendit, por Zhang thotë se kësaj radhe përmbytjet pritet të përfshijnë edhe zonat më në brendësi për shkak të shiut që parashikohet të vazhdojë disa ditë pas arritjes së Uraganit në tokë. Në Norfolk ndodhet një bazë e madhe detare e ushtrisë amerikane, ku të martën ushtarët po punonin për të mbrojtur objektet e saj. Banorët e zonave që pritet të goditen po braktisin shtëpitë dhe po i rrethojnë ato me thasë rëre për të minimizuar dëmet. Florence pritet të godasë tokën të premten herët. Stuhia që mund të zgjasë disa ditë, do të sjellë deri në 70 centimetra shi dhe do të shkaktojë përmbytje të mëdha.